 ओह् म्हेशा सिद्दी ऐह्‌दे च छाल मारना ते चाहंदे न ब ओह् मनीं दिल्ली आंगर चुनाएं दी जल्दबाजी च नेईं हैन।  हुर्रियत दा ताजा बेआन गल्लबात दी राह उप्पर परतोने दे एह्‌दी मर्जी गी सामनै आह्‌‌नदा गै ऐ एह्‌दे कन्नै गै ओह् ‘दखावे दी राजनीति’ जनेहा के हुर्रियत दस्सदी ऐ, दा बरोध करदा ऐ।  एह्‌दे अलावा एह् बेआन अलगाववादी खेमें दे विचारें च एकता आह्‌न्नने दा आह्‌वान करदा ऐ।  साफ शब्दें च गल्ल कीत्ती जा तां हुर्रियत (एम) अपने आपै गी एकता, जेह्‌ड़ी इस्सी एह्‌दे लक्ष्य थमां भटका करदी ही दे बंधने थमां मुक्त करने दे जतन करा करदी ऐ।  इस खास कारक दिआं बजार पोलो ग्राऊंड दी रैली दरान होई दिएं हाल दिएं घटनाएं पासेआ अजागर कीतिआं गेईआं हिआं जिस बेल्लै सेयद अली शाह गिलानी पासेआ राजनीतिक ते वैचारिक अधार उप्पर समर्थन बी मंग कीत्ती गेई ही।  गल्लबात दी राह लेई गिलानी दी नां-संद कोई छप्पी दी गल्ल नेई ऐ।  अपनी अगली कार्यवाई गी विर्धारित करदे होई मीरवाईज दी अगुआई आह्‌ली हुर्रियत ने सिद्धे तौर उप्पर मुद्धे गी अपने हत्थें च लैने दा फैसला कीत्ता ऐ।  इतेहास गी दिक्खदे होई नमीं दिल्ली पासेआ अलगाववाद दी राजनीति थमां नमीं दिल्ली पासेआ लाऽ चुक्केआ जाई सकदा ऐ।  जकीनी तौर उप्पर एह्‌दे नतीजे पैह्‌लैं थमां कीत्ती गेदिएं दे घातक नतीजे थमां बक्खो नेई होङन।  मौजूदा हालात कुसै बी चाल्ली दे बनावटीपन गी सैहन नेईं करङन।  नमीं दिल्ली पासेआ हुर्रियत पासेआ दस्सी गेई सकारात्मकता दे परता दित्ता जाना चाहिदा ऐ।  हुर्रियत पासेआ पेश कीत्ती गेदिएं मंगें थमां घाटी दा जनहित झलकदा ऐ।  ओर दमनकारी ढांचे गी खत्म करना चांहदे न जेह्‌ड़ा गल्लबात ब्हाल करने ते इक विश्‍वासजनक तरीके कन्नै चुनांऽ करोआए जाने लेई राह तेआर करने दी शुरूआत होग।  ओह्‌दे बगैर एह् शुरूआत अधूरी होग।  अजें तक्कर एह् इक प्रस्ताव गै रेआ ऐ, जतन नेईं। 